溧水

溧水區是南京市市轄區之一，勒拉南京市南部，距南京主城區42千米。隋朝開皇十一年（591年），置溧水縣；2013年，撤縣設區。

因境內古溧水（亦稱瀨水，今之胥河）得名。又古稱中山。地處江南長江三角洲西部，地形主要爲丘陵山區搭平原圩區，山水交錯，風景優美。地處蘇南，近年來經濟發展迅速，經濟發展在江蘇省勒較好水準。全區總面積1067平方公里，轄8個鎮、1個省級開發區、2個國有農林場圃。

 歷史 
隋朝開皇十一年（591年），析溧陽縣西北境及故丹陽縣（治今南京市江甯區小丹陽）地東部置溧水縣。元朝辰光，升爲溧水州。明朝洪武二年（1369年）降爲縣，屬於應天府。弘治四年（1491年），又劃出高淳鎮置高淳縣《明史•志第十六•地理一》：“應天府………溧水府東。元溧水州。洪武二年降爲縣。東南有東廬山，秦淮水別源出焉。南有石臼湖，西連丹陽湖，注大江。高淳府南。弘治四年以溧水縣高淳鎮置………”。清朝辰光，屬江寧府。

1949年4月23日，中國人民解放軍第35軍攻佔南京城。25日，解放軍追擊國軍進入溧水縣境，宣告“溧水解放”。28日，中國人民解放軍第34軍進入溧水縣城。同日，中共任命个縣長張君實抵達溧水。30日，中共溧水縣委書記蘇進程等人抵達溧水，公佈政府行政機構搭工作人員名單。5月1日，宣佈溧水縣人民政府成立。1949年後從南京劃出，屬鎮江專區，1958年屬常州專區，1959年9月，屬鎮江專區。1983年1月，劃回南京市。2013年撤縣設區。

行政區劃
現區政府駐地爲永陽鎮（原名在城鎮），下轄8個鎮分別爲永陽鎮、洪藍鎮、石湫鎮、柘塘鎮、白馬鎮、東屏鎮、晶橋鎮搭和鳳鎮。由於近年來經濟个發展，原來老開發區个土地多數已經開發完畢，目前柘塘鎮个全部搭東屏鎮个部分地區已經併入溧水經濟開發區。

方言
溧水區勒拉吳語搭江淮官話个分界線上，白馬、晶橋、石湫、和鳳、洪藍五鎮爲吳語區；柘塘搭東屏个群力爲江淮官話區；其中永陽鎮新城區多講吳語，老城區多講江淮官話，永陽鎮个原城郊、東廬基本講吳語；吳語占總人口比重超過75%。

旅遊
溧水風景秀麗，兼有山區搭水鄉兩種風貌，植被保存完好，森林覆蓋率高，旅遊資源豐富，在環境改善方面先後獲得國家生態示範縣、國家衛生城市搭國家園林城市咾啥榮譽稱號。溧水主要有天生橋（AAA）、傅家邊(AAAA)大金山國防園(AAA)、無想山个無想寺天池、東廬山个觀音寺咾啥知名景點，還有已經開工建設个江蘇石湫影視基地，一年一度个梅花節草莓節更是吸引了眾多个遊客前來觀光旅遊。而近年來由於生態環境个進一步改善，一些國家保護个野生動物也可以常莊好在溧水个鄉間看到：在石臼湖，每年儕有數千隻天鵝前來越冬，畀稱爲“天鵝湖”；在一些山區野豬野兔山雞甚至已經“氾濫成災”。溧水个特產也很豐富，有乾隆皇帝下江南辰光品嘗並賜名个玉帶糕，群力个老鵝，石湫个狗肉，明覺个酸菜，白馬个黑莓，傅家邊个梅子草莓咾啥。

 交通 
溧水是長三角重要交通節點，交通邪氣發達。方圓200公里範圍內，分佈著南京、上海、杭州、合肥、蘇州、無錫、常州等40多個大中型城市。目前已逐步形成連接五大洲溝通全世界个水陸空並舉个立體交通網。

 高速公路
甯杭、甯高、沿江、溧馬(馬鞍山)高速、溧鎮(江)高速咾啥高速公路穿區而過。
距南京0.5小時車程；距杭州2小時車程；距上海2.5小時車程。

 空運
距南京祿口國際機場14公里。

 水運
水路經秦淮河、石臼湖可直達長江。距南京新生圩港59公里。

 國鐵
連接江浙兩省省會个國家幹線高速鐵路甯杭城際鐵路在溧水設站，已於2012年10月建成通車。距南京南站47公里。

 城市軌道交通
溧水區境內有兩條屬於南京地鐵系統个軌道交通勒拉建設：寧高城際（S1號線）二期工程已全面開工，寧溧城際（S7號線）試驗段已開工。

 參攷文獻 

Category:南京个区
Category:溧水区